
З А П О В Е Д

№ЗАП – 458/18.05.2026 г.

	На основание чл. 247, във връзка с чл. 242, ал. 1 т. 1 и т. 5 от Закона за горите /ЗГ/ и Протокол № 11 от 30.04.2026 г. от заседание на комисията, назначена със Заповед № 115 от 09.02.2026 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ търговецът „ТИМБЪР ЛЕС“ ООД, с ЕИК 206698635 и седалище: гр. Бургас, община Бургас, област Бургас, ул. „Крайезерна“ № 121.
	2. Обявявам за невалидно Удостоверение № 10036/18.05.2022 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „ТИМБЪР ЛЕС“ ООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 и т. 5 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и да няма парични задължения към държавата, установени с влязъл в сила акт на компетентен орган, или задължения към осигурителни фондове.
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „ТИМБЪР ЛЕС“ ООД, с ЕИК 206698635, притежава валидно Удостоверение № 10036 /18.05.2022 г. за регистрация в регистъра за извършване на дейности в горски територии, с вписан в него регистриран лесовъд - С Д Д, с  Удостоверение № 13571/14.12.2018 г.
	При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 02.04.2026 г. и към 30.04.2026 г. търговецът „ТИМБЪР ЛЕС“ ООД, с ЕИК 206698635, няма действащ трудов договор с друго лице, вписано в публичния регистър на ИАГ по чл. 235 от ЗГ, както и че трудовия договор с С Д Д е прекратен на 01.07.2024 г. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. 
	При извършена от ИАГ проверка по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че към 02.04.2026 г. и към 30.04.2026 г. дружеството „ТИМБЪР ЛЕС“ ООД, с ЕИК 206698635, има задължения към НАП, за което в ИАГ няма постъпило уведомление от търговеца. Вследствие на това обстоятелство, търговецът  „ТИМБЪР ЛЕС“ ООД не отговаря на изискванията на чл. 242, ал. 1, т. 5 от ЗГ, а именно да няма парични задължения към държавата, установени с влязъл в сила акт на компетентен орган, или задължения към осигурителни фондове. 
	Към 30.04.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „ТИМБЪР ЛЕС“ ООД в публичния регистър по чл. 241 от Закона за горите и не е представено уведомление за погасени задължения.
Предвид горепосоченото, на основание чл. 247, във връзка с чл. 242, ал. 1 т. 1 и т. 5 от Закона за горите, търговецът „ТИМБЪР ЛЕС“ ООД, с ЕИК 206698635, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „ТИМБЪР ЛЕС“ ООД, а след влизането ѝ в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването ѝ чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	


ИНЖ. СТОЯН ТОШЕВ /П/

